**Szombathely Megyei Jogú Város Önkormányzata Közgyűlésének**

**…./2020. (……..) önkormányzati rendelete**

**a** **vásárok és piacok működéséről szóló 34/1995. (X.26.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A vásárok és piacok működéséről szóló 34/1995. (X.26.) önkormányzati rendelet (a továbbiakban: Rendelet) 8. § (3) bekezdés helyébe a következő rendelkezés lép és a § a következő (3a) bekezdéssel egészül ki:

„(3) Az újonnan kialakított, valamint a megüresedő üzletek hasznosítása – a (3a) bekezdésben foglalt kivétellel – pályáztatás útján történik. A pályázók közül az üzlet bérleti jogát az szerzi meg, aki a pályázati feltételeknek megfelel és a legmagasabb összegű bérleti díj megfizetésére tesz ajánlatot.

(3a) A felújítás megkezdésekor már bérleti jogviszonnyal rendelkező vagy üzletet üzemeltető kereskedők részére pályáztatás nélkül kerülnek hasznosításra a vásárcsarnok felújítása során az átmeneti időszakban kialakított, valamint megüresedő üzletek.”

**2. §**

A Rendelet 1. melléklete helyébe az 1. melléklet lép.

**3. §**

A Rendelet 2. melléklete a 2. melléklet szerint módosul.

**4. §**

Ez a rendelet a kihirdetését követő napon lép hatályba.

 **(: Dr. Nemény András :)** **(: Dr. Károlyi Ákos :)**

 **polgármester** **jegyző**

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2020. „ ”.

 **(: Dr. Károlyi Ákos :)**

 **jegyző**

**1. melléklet a …./2020. (……..) önkormányzati rendelethez**

**„1. melléklet a 34/1995. (X.26.) önkormányzati rendelethez**

Az Önkormányzat által fenntartott vásárok, piacok helye és nyitvatartási rendje

1. A piac helye és nyitvatartási ideje

1.1. Helye:

1.1.1. Vásárcsarnok (Szombathely, Hunyadi János út 5-7., 8262/2 hrsz.)

1.1.2. Vásártér (6615/29 hrsz.)

1.2. Nyitvatartási ideje:

 1.2.1. Általános nyitvatartás

|  |  |  |
| --- | --- | --- |
|  | A | B |
| 1 | hétfő | szünnap |
| 2 | kedd | 5.00-13.00 |
| 3 | szerda | 5.00-13.00 |
| 4 | csütörtök | 5.00-13.00 |
| 5 | péntek | 5.00-13.00 |
| 6 | szombat | 5.00-13.00 |
| 7 | vasárnap | 5.00-12.00 |

 1.2.2. Speciális nyitvatartás

 1.2.2.1. minden hónap első péntekén 5.00-17.00

1.2.2.2. a Piacok éjszakája rendezvény napján az általános nyitvatartási időn felül 18.00-24.00

2. A zsibvásár helye és nyitvatartási ideje

2.1. Helye:

2.1.1. Vásártér (6615/29 hrsz.)

2.1.2. a 6615/25 hrsz-ú közútnak a térképen jelölt része:

|  |
| --- |
|  |

2.2. Nyitvatartási ideje: minden vasárnap 5.00-12.00, kivéve ünnepnapokon”

**2. melléklet a …./2020. (……..) önkormányzati rendelethez**

A 34/1995. (X.26.) önkormányzati rendelet 2. mellékletében foglalt táblázat a következő VI. sorral egészül ki:

|  |  |  |  |
| --- | --- | --- | --- |
| *(Sorszám* | *Megnevezés* | *Ft nettó* | *Áfával növelt)* |
| „VI. Tematikus vásárnapok asztalbérleti díja m2/nap | 787,- | 1000,-” |